rejauldu/bengali-wikipedia huggingface dataset:
এ এম এম নাসির উদ্দিন (জন্ম: ১ জুলাই ১৯৫৩) বাংলাদেশ সরকারের একজন অবসরপ্রাপ্ত সচিব। কর্মজীবনের শুরুতে তিনি চট্টগ্রাম বিশ্ববিদ্যালয়েও কিছুদিন শিক্ষকতা করেছেন। বর্তমানে তিনি বাংলাদেশের প্রধান নির্বাচন কমিশনার (সিইসি) হিসেবে দায়িত্ব পালন করছেন।   প্রাথমিক জীবন ও শিক্ষা  নাসির উদ্দিন ১৯৫৩ সালের ১ জুলাই কক্সবাজার জেলার কুতুবদিয়া উপজেলায় জন্মগ্রহণ করেন। তিনি চট্টগ্রাম বিশ্ববিদ্যালয় থেকে অর্থনীতিতে স্নাতক ও স্নাতকোত্তর ডিগ্রি অর্জন করেন। এছাড়া তিনি দেশ-বিদেশে বিভিন্ন প্রশিক্ষণ গ্রহণ করেন।   কর্মজীবন  এ এম এম নাসির উদ্দিন ১৯৭৭ সালে চট্টগ্রাম বিশ্ববিদ্যালয়ে শিক্ষকতার মাধ্যমে কর্মজীবন শুরু করেন। ১৯৭৯ সালে তিনি বিসিএস (কর) ক্যাডারে সরকারি চাকরিতে যোগ দেন।  কর্মজীবনে তিনি জাতীয় রাজস্ব বোর্ডের অতিরিক্ত কর কমিশনার, বেসরকারিকরণ কমিশনের সচিব এবং বাংলাদেশ সড়ক পরিবহন কর্পোরেশনের পরিচালনা পর্ষদের সদস্য হিসেবে দায়িত্ব পালন করেন। এছাড়া তিনি অর্থনৈতিক সম্পর্ক বিভাগের যুগ্মসচিব, প্রধানমন্ত্রীর কার্যালয়ের অতিরিক্ত সচিব/মহাপরিচালক এবং বাংলাদেশ উন্মুক্ত বিশ্ববিদ্যালয়ের বোর্ড অব গভর্নর্সের সদস্য ছিলেন।  তিনি বাংলাদেশ চলচ্চিত্র উন্নয়ন কর্পোরেশন ও সেন্সর বোর্ডের চেয়ারম্যান এবং বাংলাদেশ বিমান কর্পোরেশন ও কর্ণফুলি ফার্টিলাইজার কোম্পানি লিমিটেডের পরিচালক হিসেবে দায়িত্ব পালন করেন। তার অন্যান্য উল্লেখযোগ্য দায়িত্বের মধ্যে তিতাস গ্যাস ট্রান্সমিশন অ্যান্ড ডিস্ট্রিবিউশন কোম্পানি লিমিটেড, বাংলাদেশ পেট্রোলিয়াম এক্সপ্লোরেশন কোম্পানি লিমিটেড, বাংলাদেশ গ্যাস ফিল্ডস কোম্পানি লিমিটেড, রূপান্তরিত প্রাকৃতিক গ্যাস কোম্পানি লিমিটেড, ইস্টার্ন রিফাইনারি লিমিটেড, মবিল-যমুনা লুব্রিকেন্টস লিমিটেড এবং মবিল-যমুনা ফুয়েলস লিমিটেড-এর চেয়ারম্যান হিসেবে দায়িত্ব পালন অন্তর্ভুক্ত।  এছাড়া তিনি বাংলাদেশ পেট্রোলিয়াম ইনস্টিটিউট-এর বোর্ড অব গভর্নর্সের চেয়ারম্যান, ইন্টারন্যাশনাল সেন্টার ফর ডায়রিয়াল ডিজিজ রিসার্চ, বাংলাদেশ (আইসিডিডিআর,বি)-এর বোর্ড অব ট্রাস্টিজের সদস্য ছিলেন। তিনি কান্ট্রি কোঅর্ডিনেশন মেকানিজম গ্লোবাল ফান্ড এবং এসেনশিয়াল ড্রাগস কোম্পানি লিমিটেডের চেয়ারম্যান এবং পরিকল্পনা কমিশনের সদস্য হিসেবেও দায়িত্ব পালন করেন।  সরকারি চাকরির শেষ পর্যায়ে তিনি তথ্য মন্ত্রণালয়, স্বাস্থ্য মন্ত্রণালয় এবং জ্বালানি ও খনিজ সম্পদ বিভাগের সচিব হিসেবে দায়িত্ব পালন করেন। তিনি ২০১০ সালে সরকারি চাকরি থেকে অবসর গ্রহণ করেন।  নাসির উদ্দিন ২০২৪ সালের ২১ নভেম্বর বাংলাদেশের প্রধান নির্বাচন কমিশনার (সিইসি) হিসেবে নিয়োগ লাভ করেন এবং ২৪ নভেম্বর শপথ গ্রহণ করেন।  থাম্ব|২০২৪ সালে প্রধান নির্বাচন কমিশনার এ এম এম নাসির উদ্দিন ও বাকি কমিশনারদের সাথে প্রধান বিচারপতি সৈয়দ রেফাত আহমেদ   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৫৩-এ জন্ম বিষয়শ্রেণী:কক্সবাজার জেলার ব্যক্তি বিষয়শ্রেণী:বাংলাদেশের সাবেক সচিব বিষয়শ্রেণী:বাংলাদেশী সরকারি চাকরিজীবী বিষয়শ্রেণী:বাংলাদেশের প্রধান নির্বাচন কমিশনার বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম বিশ্ববিদ্যালয়ের শিক্ষক
বাংলাদেশ পরমাণু কৃষি গবেষণা ইনস্টিটিউট (সংক্ষেপে "বিনা"), বাংলাদেশের, পারমাণবিক কৌশল কাজে লাগিয়ে কৃষিখাতে অবদান রাখার একমাত্র প্রতিষ্ঠান। কৃষিতে পারমাণবিক কৌশলের শান্তিপূর্ণ ব্যবহারের মাধ্যমে নতুন অধিক উৎপাদনশীল ফসলের জাত উদ্ভাবন, ভূমি ও পানির উত্তম ব্যবস্থাপনা, ফসলের উৎপাদন বৃদ্ধির জন্য নতুন কলাকৌশল উদ্ভাবন এবং ফসলের রোগ ও পোকামাকড় ব্যবস্থাপনা হচ্ছে এই প্রতিষ্ঠানের গবেষণার মূল বিষয়। প্রতিষ্ঠানটি ময়মনসিংহ শহর থেকে ৩ কিলোমিটার দুরে বাংলাদেশ কৃষি বিশ্ববিদ্যালয়ের ক্যাম্পাসে অবস্থিত। এতে প্রায় ৮০জন বৈজ্ঞানিক কর্মকর্তা দায়িত্বরত আছেন। বাংলাদেশের রংপুর, ঈশ্বরদি, মাগুরা, সাতক্ষীরা, কুমিল্লা, জামালপুর, খাগড়াছড়ি, সুনামগঞ্জ, শেরপুর, বরিশাল, গোপালগঞ্জ, নোয়াখালীও চাঁপাইনবাবগঞ্জে এটির ১৩টি উপকেন্দ্র রয়েছে। thumb|ময়মনসিংহে বাংলাদেশ পরমাণু কৃষি গবেষণা ইনস্টিটিউট এর সদর দপ্তর  ইতিহাস ১৯৬১ সালে ঢাকার আণবিক শক্তি কমিশনের রেডিও-ট্রেসার গবেষণাগারে এর যাত্রা শুরু হয়। একে কেন্দ্র করে, ১৯৭২ সালের জুলাই মাসে আণবিক শক্তি কমিশনে "পরমাণু কৃষি ইনস্টিটিউট" গঠন করা হয়। ১৯৭৫ সালে এটিকে ময়মনসিংহে অবস্থিত বাংলাদেশ কৃষি বিশ্ববিদ্যালয়ের ক্যাম্পাসে স্থানান্তর করা হয়। ১৯৮২ সালে এটি স্বতন্ত্র কৃষি গবেষণা প্রতিষ্ঠান হিসেবে মর্যাদা পায় ও এটিকে কৃষি মন্ত্রণালয়ের আওতায় নেয়া হয়। ১৯৮৪ সালে অধ্যাদেশ নং-২ জারি করার করে এটিকে জাতীয় প্রতিষ্ঠান হিসেবে ঘোষণা করা হয় এবং সেই সাথে এটিকে "বাংলাদেশ পরমাণু কৃষি গবেষণা ইনস্টিটিউট" হিসেবে নামকরণ করা হয়।  বৈজ্ঞানিক বিভাগ গবেষণা কার্যক্রম পরিচালনা করার জন্য বিনার ১১টি বিভাগ রয়েছে। বিভাগগুলো হচ্ছে:  উদ্ভিদ প্রজনন  মৃত্তিকা বিজ্ঞান  ফসল শারীরবিজ্ঞান  কীটতত্ত্ব  উদ্ভিদ রোগতত্ত্ব  কৃষিতত্ত্ব  কৃষি প্রকৌশল  প্রশিক্ষণ, যোগাযোগ ও প্রকাশনা  জৈবপ্রযুক্তি  উদ্ভিদ বিজ্ঞান  কৃষি অর্থনীতি   গবেষণায় সাফল্য  বাংলাদেশ পরমাণু কৃষি গবেষণা ইনস্টিটিউট (বিনা) ও বাংলাদেশ কৃষি বিশ্ববিদ্যালয়ের (বাকৃবি) বিজ্ঞানীরা মিলে দেশে প্রথমবারের মতো লবণাক্ততা ও জলমগ্নতা সহিষ্ণু ধানের পূর্ণাঙ্গ জীবনরহস্য (জিনোম সিকোয়েন্স) উন্মোচন করেছেন।  পুরস্কার  স্বাধীনতা পুরস্কার (২০১৯)   তথ্যসূত্র   বহিঃসংযোগ    বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:স্বাধীনতা পুরস্কার বিজয়ী বিষয়শ্রেণী:বাংলাদেশের কৃষি গবেষণা প্রতিষ্ঠান বিষয়শ্রেণী:১৯৬১-এ পূর্ব পাকিস্তানে প্রতিষ্ঠিত
নোমান নাঈম (জন্ম: ২৭ এপ্রিল ১৯৮৩) একজন পাকিস্তানি দেওবন্দি ইসলামি পণ্ডিত এবং লেখক যিনি জামিয়া বিন্নুরীয়ার মুহতামিম হিসেবে দায়িত্বরত আছেন।   জীবনী  নোমান নাঈম ১৯৮৩ সালের ২৭ এপ্রিল জন্মগ্রহণ করেন। তিনি মুহাম্মদ নাঈমের বড় ছেলে। তিনি জামিয়া বিন্নুরীয়াতে পড়াশোনা করেছেন। তিনি ফেডারেল উর্দু বিশ্ববিদ্যালয় থেকে কলাবিদ্যায় স্নাতক এবং স্নাতকোত্তর ডিগ্রি লাভ করেন। ২০২০ সালে তিনি তার ডক্টরেট পড়াশোনা শেষ করেন।  ২০২০ সালের জুনে তার পিতা মুহাম্মদ নাঈমের মৃত্যুর পর তিনি বিন্নুরীয়ার মুহতামিম নিযুক্ত হন। তিনি মাজমাউল উলুম আল ইসলামিয়ার সহ-সভাপতি হিসেবেও দায়িত্ব পালন করছেন, যা ধর্মীয় ও ধর্মনিরপেক্ষ শিক্ষার মধ্যে সমন্বয় সাধনের জন্য ২০২১ সালের মে মাসে গঠিত একটি শিক্ষা বোর্ড।  আরও দেখুন   দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:১৯৮৩-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:পাকিস্তানের ইসলামি চিন্তাবিদ বিষয়শ্রেণী:পাকিস্তানি লেখক বিষয়শ্রেণী:হানাফি ফিকহ পণ্ডিত বিষয়শ্রেণী:২১শ শতাব্দীর ইসলামের মুসলিম পণ্ডিত বিষয়শ্রেণী:ইসলামি চিন্তাবিদ বিষয়শ্রেণী:ইসলামের মুসলিম পণ্ডিত বিষয়শ্রেণী:পাকিস্তানি ইসলামপন্থী বিষয়শ্রেণী:পাকিস্তানি সুন্নি মুসলিম বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:করাচির ব্যক্তি বিষয়শ্রেণী:জীবিত ব্যক্তি বিষয়শ্রেণী:সুন্নি ইসলামের পণ্ডিত বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:গুজরাতি বংশোদ্ভূত পাকিস্তানি ব্যক্তি
সরদার-ই বোজোর্গ আব আনবার () ইরানের কাজভিনের একটি আব আনবার। এটি ইরানের বৃহত্তম একক গম্বুজ আব আনবার (জল আধার)। থাম্ব|260x260পিক্সেল| প্রবেশদ্বার ১৮১২ সালে নির্মিত এটি মোহাম্মদ হাসান খান এবং মোহাম্মদ হোসেন খান নামে দুই ভাই দ্বারা নির্মিত দুটি আব আনবারগুলির মধ্যে একটি, অন্যটি সরদার-ই কুচক আব আনবার । এর ৩০০০ বর্গ মিটার জলাধারটি একটি কানাত থেকে পানি পেত।   তথ্যসূত্র   বিষয়শ্রেণী:কাজার যুগের ভবন
নিম্নলিখিত নিবন্ধ, ২০১৪ ফিফা বিশ্বকাপ পরিসংখ্যানের রূপরেখা, যা ১৩ জুলাই থেকে ১২ জুন পর্যন্ত ব্রাজিলে অনুষ্ঠিত হয়েছে।  গোলদাতা   সহায়ক    স্কোরিং  সামগ্রিক  সময়  দল  একক   বিজয় এবং পরাজয়    খেলা পুরস্কার  আর্জেন্টিনার লিওনেল মেসি এ টুর্নামেন্টে সেরা খেলোয়াড় নির্বাচিত হন। তাই তিনি গোল্ডেন বল লাভ করেন। হামেস রোদ্রিগেস সর্বোচ্চ গোলদাতা হওয়ায় গোল্ডেন বুট লাভ করেন।   শৃঙ্খলা    একাধিক বিশ্বকাপ    সামগ্রিক ফলাফল   এই বিশ্বকাপে জার্মানি বিশ্ব চ্যাম্পিয়নের মর্যাদা লাভ করে এবং আর্জেন্টিনা রানার্স আপের মর্যাদা লাভ করে। এছাড়া নেদারল্যান্ডস তৃতীয় ও ব্রাজিল চতুর্থ স্থান অধিকার করে।   স্টেডিয়াম   টীকা  a. Buffon attended the 1998 FIFA World Cup as an unused substitute.  b. Buffon made a first half appearance in Italy's opening match against Paraguay in 2010 before being replaced by Federico Marchetti after sustaining an injury.  c. Cameroon did not qualify for the 2006 FIFA World Cup.   তথ্যসূত্র    আরও দেখুন   ২০১০ ফিফা বিশ্বকাপ পরিসংখ্যান   বহিঃসংযোগ    অফিসিয়াল ওয়েবসাইট   ব্রাজিল সরকারের অফিসিয়াল ওয়েবসাইট     পরিসংখ্যান ২০১৪
বিং () (যাদের পূর্বে লিভ সার্চ উইন্ডোজ লিভ সার্চ এবং এমএসএন সার্চ নাম ছিল) মাইক্রোসফট কর্তৃক নিয়ন্ত্রিত একটি ওয়েব অনুসন্ধান ইঞ্জিন (প্রচারের সময় ডিসিশন ইঞ্জিন )। বিং বিভিন্ন ধরনের অনুসন্ধান সেবা প্রদান করে যেমন - ওয়েব, ভিডিও, চিত্র এবং মানচিত্র ইত্যাদি অনুসন্ধান সরবরাহ করে। এটি এএসপি ডট নেট ব্যবহার করে তৈরি করা।   পদটীকা   বিষয়শ্রেণী:ইন্টারনেট অনুসন্ধান ইঞ্জিন বিষয়শ্রেণী:মাইক্রোসফট বিষয়শ্রেণী:বহুভাষিক ওয়েবসাইট বিষয়শ্রেণী:মাইক্রোসফট ওয়েবসাইট বিষয়শ্রেণী:২০০৯-এ প্রতিষ্ঠিত ইন্টারনেট সম্পত্তি বিষয়শ্রেণী:২০০৯-এ মার্কিন যুক্তরাষ্ট্রে প্রতিষ্ঠিত
পাহাড়পুর ইউনিয়ন বাংলাদেশের রাজশাহী বিভাগের নওগাঁ জেলার বদলগাছী উপজেলার অন্তর্গত একটি ইউনিয়ন।   অবস্থান ও সীমানা    ইতিহাস  বাংলাদেশের গৌরবময় অন্যতম দর্শনীয় স্থান সোমপুর বৌদ্ধবিহার বা পাহাড়পুর বৌদ্ধবিহার, পাহাড়পুর ইউনিয়নে অবস্থিত। আকর্ষনীয় স্থাপত্য, বিশাল আয়তন ও ঐতিহাসিক গুরুত্বের জন্য পাহাড়পুর বৌদ্ধবিহার আজ বিশ্বের অন্যতম প্রাচীন সংস্কৃতিক ঐতিহ্য হিসাবে স্বীকৃত।   প্রশাসনিক এলাকা  ওয়ার্ড ওয়ার্ডের সংখ্যা ৯ টি। গ্রাম এই ইউনিয়নে গ্রামের সংখ্যাঃ ২৯ টি  ১) পাহারপুর ২) মৌজাপাচঘরিয়া ৩) খোজাগাড়ী ৪) বিশপাড়া ৫)চাকলা ৬) রসূলপুর ৭)ফয়রা ৮) ডাহাকান্দি ৯) কাহিরা ১০) দ্বারিশন ১১) বামনপাড়া ১২) দেবরাইল ১৩) সব্দলপুর ১৪) গোয়ালভিটা ১৫) নয়নশহর ১৬) ধর্মপুর ১৭) উত্তরশ্যামপুর ১৮) কিসমতপাচঘরিয়া ১৯) মনোইল ২০) মালঞ্চা ২১) রনাহার  ২২) জগদিশপুর ২৩) উত্তররামপুর ২৪) সরাবাড়ী ২৫) চাপাডাল ২৬) রাজপুর ২৭) নুনুজ ২৮) উত্তরশ্রীরামপুর ২৯) শালবন ।   আয়তন ও জনসংখ্যা  পাহাড়পুর ইউনিয়নের আয়তন ৮.৮৫ (বর্গ কি.মি.) এবং জনসংখ্যা ২৭,৪৮৩ জন, এর মধ্যে পুরুষ ১৪,০৬৫ জন এবং মহিলা-১৩,৪২০জন (২০১১ সালের আদম শুমারি অনুযায়ী)  শিক্ষা  শিক্ষার হার : শিক্ষর হার ৭০% (২০০১ এর শিক্ষা জরিপ অনুযায়ী)  শিক্ষা প্রতিষ্ঠান সরকারী প্রাথমিক বিদ্যালয় ১৫টি, উচ্চ বিদ্যালয় ০২টি, কারিগরী বিদ্যালয় ১টি এবং মাদ্রাসা ৫টি।  দর্শনীয় স্থান  পাহাড়পুর বৌদ্ধ বিহার   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১আবু হাসনাত মোঃ মিজানুর রহমান০২০৩০৪০৫০৬০৭   আরও দেখুন    রাজশাহী বিভাগ  নওগাঁ জেলা   তথ্যসূত্র   বিষয়শ্রেণী:বদলগাছী উপজেলার ইউনিয়ন
২০০৩ সালে অনুষ্ঠিত জাতীয় ফুটবল লিগের পরিসংখ্যান।   সংক্ষিপ্ত বিবরণ  মুক্তিযোদ্ধা সংসদ ক্রীড়া চক্র চ্যাম্পিয়নশিপ জিতে।  প্রথম পর্ব   গ্রুপ ১  নংক্লাবখেজড্রহাপয়েন্টনোট১ওয়ান্ডারার্স ক্লাব৪৩১০১৪৩১০দ্বিতীয় পর্ব২মোহামেডান স্পোর্টিং ক্লাব৪৩১০১২৩১০দ্বিতীয় পর্ব৩আরামবাগ ক্রীড়া সংঘ৪১১২৮৭৪দ্বিতীয় পর্ব৪মোহামেডান স্পোর্টিং ক্লাব৪১১২৮৯৪৫জাগরনী ক্লাব৪০০৪২২২০   গ্রুপ ২  নংক্লাবখেজড্রহাপয়েন্টনোট১মুক্তিযোদ্ধা সংসদ ক্রীড়া চক্র৪৩০১৯৩৯দ্বিতীয় পর্ব২আবাহনী ক্রীড়া চক্র৪২১১৬৪৭দ্বিতীয় পর্ব৩মোহামেডান স্পোর্টিং ক্লাব৪২১১৫৩৭দ্বিতীয় পর্ব৪বাংলাদেশ আর্মি৪১১২৭৭৪৫মোহামেডান স্পোর্টিং ক্লাব৪০১৩৩১৩১   দ্বিতীয় পর্ব   গ্রুপ ১  নংক্লাবখেজড্রহাপয়েন্টনোট১ওয়ান্ডারার্স ক্লাব২১১০১০৪সেমি-ফাইনাল২আবাহনী ক্রীড়া চক্র২১০১১১৩সেমি-ফাইনাল৩মোহামেডান স্পোর্টিং ক্লাব২০১১০১১   গ্রুপ ২  নংক্লাবখেজড্রহাপয়েন্টনোট১মোহামেডান স্পোর্টিং ক্লাব২১১০৩০৪সেমি-ফাইনাল২মুক্তিযোদ্ধা সংসদ ক্রীড়া চক্র২১১০১০৪সেমি-ফাইনাল৩আরামবাগ ক্রীড়া সংঘ২০০২০৪০   সেমি-ফাইনাল   ওয়ান্ডারার্স ক্লাব ০-১ মুক্তিযোদ্ধা সংসদ ক্রীড়া চক্র  মোহামেডান স্পোর্টিং ক্লাব ১-০ আবাহনী ক্রীড়া চক্র   ফাইনাল    তথ্যসূত্র   বহিঃসংযোগ  রেক.স্পোর্ট.সকার স্ট্যাটিস্টিকস ফাউন্ডেশন  বিষয়শ্রেণী:২০০৩-এ বাংলাদেশী ফুটবল বিষয়শ্রেণী:জাতীয় ফুটবল লিগ (বাংলাদেশ)
আর্থার ডাডলি নোর্স (; জন্ম: ১২ নভেম্বর, ১৯১০ - মৃত্যু: ১৪ আগস্ট, ১৯৮১) নাটাল প্রদেশের ডারবান এলাকায় জন্মগ্রহণকারী দক্ষিণ আফ্রিকার বিখ্যাত ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্যসহ দলের অধিনায়ক ছিলেন তিনি।  দলে তিনি মূলতঃ ডানহাতি ব্যাটসম্যানরূপে দায়িত্ব পালন করতেন। এছাড়াও ডানহাতে বোলিংয়ে পারদর্শী ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটালের প্রতিনিধিত্ব করেছেন ডাডলি নোর্স।   প্রারম্ভিক জীবন  অন্যতম ব্যাটসম্যান আর্থার (ডেভ) নোর্সের সন্তান তিনি। অস্ট্রেলিয়ার গভর্নর-জেনারেল দ্বিতীয় আর্ল অব ডাডলি উইলিয়াম ওয়ার্ডের নাম অনুসরণে তার নাম রাখা হয়েছিল। সফরকারী দক্ষিণ আফ্রিকা দলের সদস্যরূপে ডেভ নোর্স দক্ষিণ অস্ট্রেলিয়ার বিপক্ষে দ্বি-শতক হাঁকানোর কয়েকদিন পর তিনি জন্মগ্রহণ করেছিলেন।Scorecard, South Australia v South Africans, Adelaide Oval, 4-8 November 1910, CricketArchive আর্ল ডাডলি ডেভের ইনিংস ও সন্তানের কথা শুনে তাকে তার নাম অনুসারে রাখার ইচ্ছা ব্যক্ত করেন।Dudley Nourse, Cricket in the blood   খেলোয়াড়ী জীবন  200px|centre দীর্ঘ ষোল বছরের খেলোয়াড়ী জীবনে ৩৪ টেস্টে অংশগ্রহণের সুযোগ পেয়েছেন তিনি। অবসরগ্রহণকালীন সময়ে দক্ষিণ আফ্রিকার ব্যাটসম্যানদের মধ্যে ব্যাটিং গড়ে শীর্ষ স্থানে ছিলেন। পরবর্তীতে জ্যাক ক্যালিস ও গ্রেইম পোলক তা অতিক্রম করেন। ১৫ টেস্টে দলকে নেতৃত্ব দিয়েছেন। ১৯৫১ সালে ইংল্যান্ডের বিপক্ষে বৃদ্ধাঙ্গুলের আঘাত থাকা স্বত্ত্বেও ২০৮ রান তুলেছিলেন। অধিনায়কোচিত এ ইনিংসে সম্পর্কে উইজডেন মন্তব্য করে যে, নোর্স তার সেরা ইনিংস খেলেছেন।Player profile, Cricinfo এ সিরিজের পরই ক্রিকেট থেকে অবসর নেন তিনি।   সম্মাননা  ১৯৪৮ সালে উইজডেন কর্তৃক দলীয় সহঃ অধিনায়ক অ্যালান মেলভিল-সহ তাকে বর্ষসেরা ক্রিকেটার ঘোষণা করে।Dudley Nourse, Cricketer of the Year 1948, Wisden archive, from Cricinfo ডারবানে তার দেহাবসান ঘটে।Let us now praise Dudley Nourse, Cricinfo, 6 September 2014Dudley Nourse, Obituary, Wisden 1982, from ESPN Cricinfo   তথ্যসূত্র    আরও দেখুন   ডেভ নোর্স  কেপলার ওয়েসেলস  আইসিসি প্লেয়ার র‌্যাঙ্কিং  উইজডেন বর্ষসেরা ক্রিকেটার  ক্রিকেটের ব্যাটিং গড়ের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ   বিষয়শ্রেণী:১৯১০-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:ডারবান থেকে আগত ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকা জাতীয় ক্রিকেট দলের অধিনায়ক বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি বিষয়শ্রেণী:দক্ষিণ আফ্রিকার টেস্ট ক্রিকেট অধিনায়ক
টমাস ফোলি (১৯ জুলাই ১৭৭৮ - ১১ জানুয়ারী ১৮২২) ছিলেন মাননীয় অ্যান্ড্রু ফোলির জ্যেষ্ঠ পুত্র। তিনি গ্লুচেস্টারশায়ারের নিউয়েন্টের কাছে থাকতেন।See pedigree in Newent Historical Society, Chapters in Newent's history, p. 80.  তিনি ১৮০৫ থেকে ১৮০৭ সাল পর্যন্ত পার্লামেন্টে ড্রয়েটউইচের, তারপর হেয়ারফোর্ডশায়ার  ১৮০৭ থেকে ১৮১৮ পর্যন্ত; এবং তারপর ১৮১৯ থেকে তার মৃত্যু পর্যন্ত আবার ড্রয়েটউইচের প্রতিনিধিত্ব করেন। তিনি অবিবাহিত অবস্থায় মারা যান।   তথ্যসূত্র       বহিঃসংযোগ      বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:১৮২২-এ মৃত্যু বিষয়শ্রেণী:১৭৭৮-এ জন্ম বিষয়শ্রেণী:ফোলি পরিবার
থাম্ব|দাপ্তরিক প্রতিকৃতি, ২০২২ উইলিয়াম পিটার র‍্যাগ (জন্ম ১১ ডিসেম্বর ১৯৮৭) একজন ব্রিটিশ রাজনীতিবিদ যিনি ২০১৫ সাল থেকে গ্রেটার ম্যানচেস্টারে হ্যাজেল গ্রোভের সংসদ সদস্য (এমপি) ছিলেন। কনজারভেটিভ পার্টির সদস্য হিসাবে, তিনি পূর্বে এর ১৯২২ কমিটির ভাইস-চেয়ারম্যান হিসেবে দায়িত্ব পালন করেছিলেন। ২০২৪ সালের এপ্রিল থেকে তিনি স্বতন্ত্র হিসাবে বসেছেন।  র‍্যাগ হ্যাজেল গ্রোভ এবং লন্ডনে বসবাস করেন। তিনি সমকামী।   তথ্যসূত্র   বিষয়শ্রেণী:যুক্তরাজ্যের কমন্সসভার স্বতন্ত্র সদস্য বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:ইংরেজ গে রাজনীতিবিদ বিষয়শ্রেণী:যুক্তরাজ্যের এলজিবিটিকিউ সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:হ্যাজেল গ্রোভের যুক্তরাজ্যের সংসদ সদস্য বিষয়শ্রেণী:ব্রিটিশ ইউরোপীয় বিচ্ছিন্নতাবাদী
সমীর জিয়া (জন্ম ১৯ সেপ্টেম্বর ১৯৮১) সংযুক্ত আরব আমিরাতের হয়ে বিশেষজ্ঞ অলরাউন্ডার হিসেবে ক্রিকেট খেলেন। তিনি ২০০৪ সালের জুলাইয়ে ডাম্বুলায় শ্রীলঙ্কার বিপক্ষে ওয়ানডে আন্তর্জাতিক ম্যাচে আত্মপ্রকাশ করেছিলেন এবং ২০০৪ সালে নতুন আইসিসি আন্তঃকন্টিনেন্টাল কাপে প্রথম শ্রেণির ক্রিকেটে আত্মপ্রকাশ করেছিলেন। সমীর এখন একটি বৈশ্বিক ব্যাংকের একজন বেসরকারী বিনিয়োগ ব্যবস্থাপক হিসাবে তার ব্যবসায় পরিচালনা করছেন। ২০১৯ সালে তার সংস্থা তাকে "সেরা পরিচ্ছন্ন পুরুষ" উপাধিতে ভূষিত করেছে   বহিঃসংযোগ       হাওস্ট্যাট! সমীর জিয়ার পরিসংখ্যানিক প্রোফাইল  বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার বিষয়শ্রেণী:আমিরাতি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম
যাদব চন্দ্র চক্রবর্তী ভারতীয় উপমহাদেশের বিশিষ্ট গণিতবিদ। ব্রিটিশ সরকার তাঁকে “গণিত সম্রাট” উপাধি দিয়েছিল।   জন্ম ও শৈশব  চক্রবর্তী ১৮৫৫ সালে সিরাজগঞ্জ শহরের ধানবান্ধি মহল্লায় জন্মগ্রহণ করেন। তার পিতা কৃষ্ণ চন্দ্র চক্রবর্তী ও মাতা দুর্গা সুন্দরী। তার বাবা পেশায় ছিলেন একজন পুরোহিত। তার আর্থিক অবস্থা খুব ভালো ছিল না এবং চক্রবর্তী বাল্যকালে বাবাকে হারান।   শিক্ষাজীবন  নিজ গ্রামের বিদ্যালয়েই তিনি শিক্ষাজীবন শুরু করেন। কলকাতার প্রেসিডেন্সি কলেজ থেকে তিনি গণিতে এম.এ. করেন।   কর্মজীবন  কর্মজীবনের শুরুতে তিনি কলকাতা সিটি কলেজে অধ্যাপনা শুরু করেন। পরবর্তীতে আলীগড় বিশ্ববিদ্যালয়ে পাটিগণিতের অধ্যাপক হিসেবে যোগ দেন। এখানে অধ্যাপনা কালে ১৮৯০ সালে ইংরেজিতে পাটিগণিতের একটি বইটি প্রকাশ করেন, যা অল্প সময়ের মাঝেই বাংলা, উর্দু, হিন্দি, অসমীয়া, মায়াবী, নেপালী প্রভৃতি ভাষায় অনূদিত হয়। পরে তাম্রলিপি প্রকাশনী যা পুনঃপ্রকাশ করে।https://www.rokomari.com/book/32179/patigonit  ১৯১২ সালে তিনি বীজগণিতের একটি বই প্রকাশ করেন। এটিও অনেক জনপ্রিয় হয়। ১৯১৬ সালে তিনি আলীগড় বিশ্ববিদ্যালয় থেকে অবসর গ্রহণ করেন।   মৃত্যু  অবসর গ্রহণের পর তিনি সিরাজগঞ্জে ফিরে আসেন। সিরাজগঞ্জ শহরে তার পূর্বে তৈরিকৃত নিজ বাড়িতে বসবাস শুরু করেন। ১৯২০ সালের ২৬ নভেম্বর তিনি কলকাতার নিজ বাসভবনে মৃত্যুবরণ করেন।   তথ্যসূত্র   বিষয়শ্রেণী:বাংলাদেশী গণিতবিদ বিষয়শ্রেণী:১৮৫৫-এ জন্ম বিষয়শ্রেণী:১৯২০-এ মৃত্যু বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের শিক্ষক
ভিসুত ওয়াতানাসিন বা วิสุทธิ์ วัฒนสิน (জন্ম ২০ নভেম্বর ১৯৬৪) একজন প্রাক্তন থাই স্প্রিন্টার, যিনি ১৯৯২ গ্রীষ্মকালীন অলিম্পিকে পুরুষদের ১০০ মিটার প্রতিযোগিতায় অংশ নিয়েছিলেন। তিনি একটি ১০.৭২ সেকেন্ডের রেকর্ড করেছেন, যা হিটের পরে পরবর্তী রাউন্ডের জন্য যোগ্যতা অর্জনের জন্য যথেষ্ট নয়। তার ব্যক্তিগত সেরা ১০.৫৩, ১৯৮৭ সালে করেছিলেন। ১৯৮৮ সালে, একই শৃঙ্খলায়, তিনি ১০.৮৮ রেকর্ড করেছিলেন। উভয় অলিম্পিয়াডে, তিনি থাই ৪ × ১০০ মিটার রিলে দলের হয়ে দৌড়েছিলেন। Visut Watanasin at Sports Reference Stats   তথ্যসূত্র   বিষয়শ্রেণী:থাইল্যান্ডের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ বিষয়শ্রেণী:এশিয়ান গেমসে থাইল্যান্ডের প্রতিযোগী বিষয়শ্রেণী:১৯৯৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:থাইল্যান্ডের অলিম্পিক মল্লক্রীড়াবিদ বিষয়শ্রেণী:১৯৯২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:থাই পুরুষ স্প্রিন্টার বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম
নানজিয়াম্মা একজন জাতীয় পুরস্কার বিজয়ী মহিলা সংগীত শিল্পী। তিনি কেরালার একটি আদিবাসী সম্প্রদায়ের অন্তর্ভুক্ত। ২০২০ সালে মালয়ালম চলচ্চিত্র আয়াপ্পানুম কোশিয়ুম -এ নেপথ্য গায়িকা হিসাবে কাজ করার পর তিনি জনসাধারণের দৃষ্টি আকর্ষণ করেছিলেন।  ইরুলা ভাষায় তার নিজের লেখা এবং জ্যাকস বেজয়ের সুরারোপিত  কালক্কাথা গানটি ইউটিউবে মুক্তির পর জনপ্রিয়তা অর্জন করে। এক মাসে ১ কোটিরও বেশি লোক ইউটিউবে এই গানটি শুনেছেন।    প্রাথমিক জীবন এবং কর্মজীবন  নানজিয়াম্মা ভারতের কেরালার পালাক্কাড় জেলার আত্তাপ্পাদি অঞ্চলের একটি উপজাতি গ্রাম নাক্কুপতিতে বসবাসকারী ইরুলা সম্প্রদায়ের অন্তর্ভুক্ত।[ তথ্যসূত্র প্রয়োজন ]  নানজিয়াম্মা আজাদ কলা সমিতির একজন লোকগায়িকা, যার নেতৃত্বে ছিলেন পাজানি স্বামী নামক আত্তাপ্পাদিবাসী একজন আদিবাসী শিল্পী। পরে ২০২০ সালে, তিনি আয়প্পানুম কোশিয়ুম চলচ্চিত্রের মাধ্যমে প্লেব্যাক গানের জগতে প্রবেশ করেন। তিনি সেই ছবিতে নায়ক বিজু মেননের শাশুড়ির ভূমিকায়ও অভিনয় করেছিলেন। নানজিয়াম্মা কৃষিকাজ এবং গবাদি পশু পালন করে জীবিকা নির্বাহ করে। তার বেশিরভাগ লোকগীতি প্রজন্ম থেকে প্রজন্মান্তরে প্রসিদ্ধ হয়ে উঠেছে। তিনি প্রথমে সিন্ধু সাজন পরিচালিত আগেদু নায়াগা  তথ্যচিত্রের জন্য গান করেছিলেন।  নানজিয়াম্মা কেরালা সরকারের আবাসন কর্মসূচি পরিকল্পনার জন্য প্রচারমূলক গান গেয়েছিলেন। এই সংগীতের মাধ্যমেই প্রথমবারের মতো কেরালায় জনসংযোগ কর্মসূচিতে ইরুলা ভাষা ব্যবহার করা হয়েছিল।   নানজিয়াম্মা আয়প্পানুম কোশিয়ুম চলচ্চিত্রে তার কালক্কাথা গানের জন্য ভারতের ৬৮তম জাতীয় চলচ্চিত্র পুরস্কার অনুষ্ঠানে সেরা মহিলা প্লেব্যাক গায়িকার জাতীয় চলচ্চিত্র পুরস্কারে ভূষিত হন।  তিনি ২০২০ সালে কেরালা রাজ্য চলচ্চিত্র পুরস্কারের বিশেষ বিভাগীয় পুরস্কারও পেয়েছিলেন।    তথ্যসূত্র   বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় নেপথ্য গায়িকা বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:কেরলের সঙ্গীতশিল্পী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
মহেরা জমিদার বাড়ি হচ্ছে বাংলাদেশের টাঙ্গাইল জেলার মির্জাপুরে অবস্থিত কয়েকটি ঐতিহাসিক স্থাপনার মধ্যে একটি।  ইতিহাস right|thumb|upright|মহেড়া জমিদার বাড়ীর এক অংশের সামনে অবস্থিত একটি ফোয়ারা ১৮৯০ দশকের পূর্বে স্পেনের করডোভা নগরীর আদলে জমিদার বাড়ীটি প্রতিষ্ঠিত হয়েছিল। স্বাধীনতা যুদ্ধে পাকবাহিনী মহেড়া জমিদার বাড়ীতে হামলা করে এবং জমিদার বাড়ীর কূলবধূ সহ পাঁচজন গ্রামবাসীকে নির্মমভাবে গুলি করে হত্যা করে (১৯৭১)। পরবর্তীতে তারা লৌহজং নদীর নৌপথে এ দেশ ত্যাগ করেন। এখানেই তখন মুক্তিবাহিনীর ক্যাম্প স্থাপন করা হয়েছিল। এ জমিদার বাড়ীটি পুলিশ ট্রেনিং স্কুল হিসেবে প্রতিষ্ঠার উদ্যোগ গ্রহণ করা হয় (১৯৭২)। এবং পুলিশ ট্রেনিং স্কুলকে পুলিশ ট্রেনিং সেন্টারে উন্নীত করা হয় (১৯৯০)।  অবস্থান মহেড়া জমিদার বাড়ি বাংলাদেশের ঢাকা বিভাগের টাঙ্গাইল সদর থেকে প্রায় ১৮ কিলোমিটার দূরে প্রায় আট (৮) একর জায়গা জুড়ে এই মহেড়া জমিদার বাড়ি বিস্তৃত। ঢাকা - টাংগাইল মহাসড়কে নাটিয়াপাড়া বাজার হতে আনুমানিক ৪ কিলোমিটার পূর্বে মহেড়া জমিদার বাড়ি অবস্থিত।  দর্শনীয় এই জমিদার বাড়ির সামনে প্রবেশ পথের আগেই রয়েছে ‘বিশাখা সাগর’ নামে বিশাল এক দীঘি এবং বাড়িতে প্রবেশের জন্য রয়েছে ২টি সুরম্য গেট। এছাড়াও মূল ভবনে পিছনের দিকে পাসরা পুকুর ও রানী পুকুর নামে আরো দুইটি পুকুর রয়েছে এবং শোভাবর্ধনে রয়েছে সুন্দর ফুলের বাগান। বিশাখা সাগর সংলগ্ন দক্ষিণ পার্শ্বে রয়েছে বিশাল আম্র কানন ও বিশাল তিনটি প্রধান ভবনের সাথে রয়েছে নায়েব সাহেবের ঘর, কাছারি ঘর, গোমস্তাদের ঘর, দীঘিসহ ও আরো তিনটি লজ। সেখানে একটি ফোয়ারা আছে সেটা ১৮৯০ সালে র্নিমান করা হয়েছে।  অন্যান্য স্থাপনা চৌধুরী লজঃ জমিদার বাড়ি প্রবেশের পরেই মূল ফটক দিয়ে দেখা যায় চৌধুরী লজ। এটির গোলাপি রঙের ভবনটির পিলার গুলো রোমান স্থাপত্য শৈলীতে নির্মাণ করা হয়েছে। সুন্দর নকশাখচিত এই ভবনের ভেতরে রয়েছে ঢেউ খেলানো ছাদ। দোতলা বিশিষ্ট এই ভবনটির সামনে রয়েছে সুন্দর বাগান ও সবুজ মাঠ।  মহারাজ লজঃ বাইজেনটাইন স্থাপত্য শৈলীতে নির্মিত মহারাজ লজ ভবনের সামনে ছয়টি (৬) টি কলাম রয়েছে। সেখানে গোলাপি রঙের মহারাজ লজের সামনে রয়েছে সিঁড়ির বাঁকানো রেলিং ও ঝুলন্ত বারান্দা যা ভবনের শোভা বৃদ্ধি করেছে। ভবনটিতে মোট কক্ষ আছে বারো (১২) টি, সামনে বাগান ও পেছনে একটি টেনিস কোর্ট রয়েছে। এই ভবনটি বর্তমানে শুটিং স্পট হিসেবে ব্যবহৃত হয়।  আনন্দ লজঃ মহেরা জমিদার বাড়ির সবচেয়ে আকর্ষণীয় ভবন হলো আনন্দ লজ। নীল ও সাদা রঙের মিশ্রনে ভরা ভবনটির সামনে আট (৮) টি সুদৃশ্য কলাম রয়েছে। তিন তলা বিশিষ্ট ঝুলন্ত বারান্দা এ ভবনকে করেছে আরো দৃষ্টিনন্দন। আনন্দ লজের সামনে হরিণ, বাঘ ও পশু-পাখির ভাস্কর্যসহ একটি চমৎকার বাগান আছে।  কালীচরণ লজঃ জমিদারী প্রথা বিলুপ্তির শেষের দিকে নির্মিত এই কালীচরণ লজ অন্য ভবন থেকে অনেকটা আলাদা। ইংরেজি ‘ইউ’ (U) অক্ষরের আদলে এই ভবনটি ইংরেজ স্থাপত্য শৈলীতে নির্মিত। অন্যোন্য স্থাপত্য শৈলীর জন্য বিকেল বেলা ভবনের ভেতর থেকে সুন্দর আলোর ঝলকানি দেখা যায়।  চিত্রশালা   তথ্যসূত্র   বহিঃসংযোগ  বিষয়শ্রেণী:টাঙ্গাইল জেলার প্রত্নতাত্ত্বিক স্থাপনা বিষয়শ্রেণী:টাঙ্গাইল জেলার দর্শনীয় স্থান বিষয়শ্রেণী:টাঙ্গাইল বিষয়শ্রেণী:ঢাকা বিভাগের ভবন ও স্থাপনা বিষয়শ্রেণী:বাংলাদেশ পুলিশ
বাংলাদেশ মেইলিং অপারেটর ও কুরিয়ার সার্ভিস লাইসেন্সিং কর্তৃপক্ষ ডাক ও টেলিযোগাযোগ বিভাগের অধীনস্থ একটি সরকারি প্রতিষ্ঠান। প্রতিষ্ঠানটি বাংলাদেশের মেইল ও কুরিয়ার পরিষেবা নিয়ন্ত্রণ করে।    ইতিহাস  কুরিয়ার সেবা আন্তর্জাতিকীকরণ, যুগোপযোগী করার লক্ষ্যে আন্তর্জাতিক কুরিয়ার সার্ভিসের সাথে সঙ্গতি রেখে এ প্রতিষ্ঠানটি গঠন করা হয়। এ উদ্দেশ্যে ২০১০ সালে দি পোস্ট অফিস অ্যাক্ট ১৮৯৮ এর ধারা ৪ এবং ধারা ৮ সংশোধন করে লাইসেন্সিং কর্তৃপক্ষ গঠনের বিধান চালু করে মন্ত্রীসভা। নতুন এই বিধানের নামকরণ করা হয় মেইলিং অপারেটর ও কুরিয়ার সার্ভিস বিধিমালা, ২০১৩। যার উপর ভিত্তি করে বাংলাদেশ মেইলিং অপারেটর ও কুরিয়ার সার্ভিস লাইসেন্সিং কর্তৃপক্ষ যাত্রা শুরু করে।   গঠন     চেয়ারম্যান: ১ জন  সহকারী পরিচালক: ২ জন  সদস্য: ২ জন   আরো দেখুন   ডাক, টেলিযোগাযোগ ও তথ্যপ্রযুক্তি মন্ত্রণালয় (বাংলাদেশ)  ডাক ও টেলিযোগাযোগ বিভাগ  তথ্যসূত্র    বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:২০১৪-এ বাংলাদেশে প্রতিষ্ঠিত